Olimlar buni sirkad ritm bilan izohlamoqda – qayd etilishicha, koronavirus zararlangan hujayralarda virus zarralarini kunduzi faolroq ajratib chiqaradi. Foto: RIA Novosti AQShning Vanderbilt universiteti olimlari koronavirus infeksiyasiga PZR-test natijasining aniqligi sutkaning qaysi vaqtida topshirilganiga bog‘liqligini ma’lum qildi. «Tadqiqotchilar musbat test natijasi aniqligi test kunduz kuni topshirilganida kechki vaqtdagiga nisbatan ikki marta yuqori bo‘lishini aniqladi», — deyiladi xabarda. Ular buni sirkad ritm bilan izohlamoqda – qayd etilishicha, koronavirus zararlangan hujayralarda virus zarralarini kunduzi faolroq ajratib chiqaradi. «COVID-19ga testni sutkaning maqbul vaqtida topshirish kasallik simptomsiz kechayotgan odamlarga tashxis aniq qo‘yilishini ta’minlaydi», — deb hisoblaydi universitet biologiya fanlari professori Karl Jonson.